b'\n_START_ARTICLE_\nIPTV\n_START_PARAGRAPH_\nIPTV (Internet Protocol TeleVision) on selline digitaaltelevisiooni edastamise liik, kus televisioonisignaali kandev andmevoog liigub l\xc3\xa4bi interneti ja kohtv\xc3\xb5rgu andmepakettidena telerisse internetiprotokolli ehk -reeglistiku alusel. Andmevoog liigub v\xc3\xb5rgus multiedastusena, s.t v\xc3\xb5ib j\xc3\xb5uda korraga mitmesse sihtkohta._NEWLINE_Interneti\xc3\xbchendus vaskkaabli (telefonikaabli ja keerdpaarkaabli)  kaudu v\xc3\xb5imaldab ADSL-\xc3\xbchenduse kasutamisel kiirust \xc3\xbcleslaadimisel kuni 16\xc2\xa0Mbit/s ja allalaadimisel 1\xc2\xa0Mbit/s. Seega on peale tavalahutusega televisiooni v\xc3\xb5imalik levitada ka k\xc3\xb5rglahutusega televisiooni signaali, mis vajab v\xc3\xa4hemalt 10\xc2\xa0Mbit/s._NEWLINE_Vaskkaabliv\xc3\xb5rkudes minnakse \xc3\xbcle kiirema lairiba\xc3\xbchenduse tehnikale VDSL2, mis v\xc3\xb5imaldab edastuskiirusi 40/10\xc2\xa0Mbit/s v\xc3\xb5i ka enam. Perspektiivsed tehnoloogiad (nt G.fast) lubavad tulevikus kiirusi kuni 400\xc2\xa0Mbit/s._NEWLINE_Kui signaal j\xc3\xb5uab vastuv\xc3\xb5tukoha terminali l\xc3\xa4bi valguskaabli, on v\xc3\xb5imalik valida Elioni pakutavaid kiirusi kuni 300\xc2\xa0Mbit/s \xc3\xbcles/alla (2015. a)._NEWLINE_Vastuv\xc3\xb5tukoha terminalist l\xc3\xa4heb signaal telerisse l\xc3\xa4bi spetsiaalse ruuteri ja digiboksi, mille juurde kuulub eraldi pult._NEWLINE_IPTV v\xc3\xb5imaldab mitmeid interaktiivseid teenuseid, nt saadete j\xc3\xa4relvaatamist, teleprogrammide (kanalite) tellimist ja videolaenutust teleri ekraanilt.'